**Analyseformel**

**Ydre personkarakteristik**

Her skal du se på, om personen eksempelvis er ung eller gammel. Er der tale om en mand eller en kvinde?

Og hvordan ser personen ellers ud?

Flot eller grim? Stor eller lille?

**Indre personkarakteristik**

Her skal du vurdere, hvordan personens karakteregenskaber er beskrevet.

Er der for eksempel tale om en rar person, en sur person, en hjælpsom person eller måske en egoistisk person, der kun tænker på sig selv.

Begge typer kan være både direkte og indirekte beskrevet.

Det betyder, at forfatteren enten direkte fortæller os, hvordan vi skal opfatte personen eller kommer med hints til, hvordan de er gennem historien.

**Direkte personkarakteristik**

”Han var ung, sjov og smuk” eller ”han var tyv”– en sådan beskrivelse fortæller os, hvordan vi skal forestille os personen. Kendetegnene i teksten er konkrete og ikke til at tage fejl af eksempelvis:

* Alder
* Væremåde
* Udseende
* Påklædning
* Holdninger
* Job
* Familie m.m.

**Indirekte personkarakteristik**

Denne er lidt mere tricky, for her er der ingen konkret beskrivelse at forholde sig til.

Her kan det være ord eller handlinger, der i stedet efterlader et indtryk af, hvem og hvordan personen er.

”Kim stak Anders æble i lommen, da alle kiggede den anden vej”.

Vi ser de indirekte beskrivelser i:

* Adfærd
* Følelser
* Holdninger
* Personlige egenskaber

Kig efter ting som eksempelvis vaner, temperament, tanker og moral.

Men vi kan også se dem i forhold til omverdenen i de personlige relationer til såvel omgivelser som til de andre personer.

Her kan du kigge efter temaer som eksempelvis miljø, alder, erhvervsbeskrivelser og familie.

Du kan endvidere inddele personerne i to typer personer:

De flade og de runde personer.

**En flad person:** Denne type person beskrives ret overfladisk, og vi finder eksempler på det i bl.a. eventyrgenren.

**En rund person:** Denne persontype er nøje beskrevet, og du får indblik i deres egenskaber på et dybere plan. Gode eksempler på det, er de karakterer, vi møder i bl.a. romanerne.

**Opfattelse af personer**

Med alle de ovenstående beskrivelser i tankerne, skal du kigge på, hvordan opfattelsen er personerne er.

Ikke bare, hvordan du opfatter dem, men hvordan de i det hele taget opfattes både af andre og af sig selv.

Hvordan opfatter den pågældende person sig selv, og er der uoverensstemmelser mellem opfattelser?

Er han eller hun af samme opfattelse som de andre personer i teksten, eller ser personen sig selv som eksempelvis god og sød, mens en anden ser personen som ondskabsfuld og kujonagtig?

Hvordan opfatter alle de andre personer i teksten personen?

Hvordan har forfatteren det selv med personen eller personerne?

Har forfatteren for eksempel sympati for nogle af personerne, men ikke for andre.

Nu har du alt, hvad du skal bruge, for at lave en personkarakteristik.

**Temaer**

Fx arbejdslivet, barndom, dyr, fantasi, flygtninge/indvandrere, gamle dage,

identitet, krig og fred, kriminalitet, kærlighed, køn og roller, miljø/forurening,

narko- og alkoholproblemer, opbrud i familien, rejser, skolen, sygdom og død,

venskab eller vold.

**Genre**

Fx billedbog, biografi, dagbog, digte, drama, eventyr, fantastisk fortælling, film og

bog, gys og gru, historisk roman, krimi, kærlighedsroman, noveller rollespil eller

science fiction.